CELEX: 32008L0054
Language: lt
Date: 1213660800000
Title: 2008 m. birželio 17 d. Europos Parlamento ir Tarybos direktyva 2008/54/EB, iš dalies keičianti Direktyvos 95/50/EB dėl pavojingų krovinių vežimo keliais vienodų tikrinimo procedūrų nuostatas, susijusias su Komisijai suteiktais įgyvendinimo įgaliojimais

21.6.2008   
            
            
               LT
            
            
               Europos Sąjungos oficialusis leidinys
            
            
               L 162/11
            
         
      EUROPOS PARLAMENTO IR TARYBOS DIREKTYVA 2008/54/EB
   2008 m. birželio 17 d.
   iš dalies keičianti Direktyvos 95/50/EB dėl pavojingų krovinių vežimo keliais vienodų tikrinimo procedūrų nuostatas, susijusias su Komisijai suteiktais įgyvendinimo įgaliojimais
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį, ypač į jos 71 straipsnį,
   atsižvelgdami į Komisijos pasiūlymą,
   atsižvelgdami į Europos ekonomikos ir socialinių reikalų komiteto nuomonę (1),
   pasikonsultavę su Regionų komitetu,
   laikydamiesi Sutarties 251 straipsnyje nustatytos tvarkos (2),
   kadangi:
   
               (1)
            
            
               Tarybos direktyvoje 95/50/EB (3) numatoma, kad turėtų būti patvirtintos tam tikros priemonės pagal 1999 m. birželio 28 d. Tarybos sprendimo 1999/468/EB, nustatančio Komisijos naudojimosi jai suteiktais įgyvendinimo įgaliojimais tvarką (4).
            
         
               (2)
            
            
               Sprendimas 1999/468/EB buvo iš dalies pakeistas Sprendimu 2006/512/EB, kuriuo buvo įvesta reguliavimo procedūra su tikrinimu, siekiant priimti bendro pobūdžio priemones, skirtas iš dalies pakeisti neesmines pagrindinio teisės akto, priimto laikantis Sutarties 251 straipsnyje nustatytos tvarkos, nuostatas, inter alia, išbraukiant kai kurias tokias nuostatas arba papildant teisės aktą naujomis neesminėmis nuostatomis.
            
         
               (3)
            
            
               Pagal Europos Parlamento, Tarybos ir Komisijos pareiškimą (5) dėl Sprendimo 2006/512/EB, kad reguliavimo procedūra su tikrinimu galėtų būti taikoma jau aktams, priimtiems laikantis Sutarties 251 straipsnyje nustatytos tvarkos, tie aktai turi būti pataisyti laikantis taikytinų procedūrų.
            
         
               (4)
            
            
               Visų pirma Komisijai reikėtų suteikti įgaliojimus suderinti Direktyvos 95/50/EB priedus su mokslo ir technikos pažanga. Kadangi šios priemonės yra bendro pobūdžio ir skirtos iš dalies pakeisti neesmines Direktyvos 95/50/EB nuostatas, jos turi būti patvirtintos pagal Sprendimo 1999/468/EB 5a straipsnyje numatytą reguliavimo procedūrą su tikrinimu.
            
         
               (5)
            
            
               Todėl Direktyva 95/50/EB turėtų būti atitinkamai iš dalies pakeista.
            
         
               (6)
            
            
               Kadangi šia direktyva padaryti Direktyvos 95/50/EB daliniai pakeitimai yra techninio pobūdžio ir susiję tik su komiteto procedūra, į valstybių narių teisę jų perkelti nereikia. Todėl nebūtina nustatyti su tuo susijusių nuostatų,
            
         PRIĖMĖ ŠIĄ DIREKTYVĄ:
   1 straipsnis
   Pakeitimai
   Direktyvos 95/50/EB 9a ir 9b straipsniai pakeičiami taip:
   
      „9a straipsnis
      Komisija suderina priedus su mokslo ir technikos pažanga šios direktyvos taikymo srityse, ypač siekiant atsižvelgti į Direktyvos 94/55/EB dalinius pakeitimus. Tos priemonės, skirtos iš dalies pakeisti neesmines šios direktyvos nuostatas, yra patvirtinamos pagal reguliavimo procedūrą su tikrinimu, nurodytą 9b straipsnio 2 dalyje.
      9b straipsnis
      1.   Komisijai padeda Pavojingų krovinių vežimo komitetas, įsteigtas pagal Direktyvos 94/55/EB 9 straipsnį.
      2.   Jei yra nuoroda į šią dalį, taikomos Sprendimo 1999/468/EB 5a straipsnio 1–4 dalys ir 7 straipsnis, atsižvelgiant į jo 8 straipsnį.“
   
   2 straipsnis
   Įsigaliojimas
   Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
   3 straipsnis
   Adresatai
   Ši direktyva skirta valstybėms narėms.
   
      Priimta Strasbūre, 2008 m. birželio 17 d.
      
         
            Europos Parlamento vardu
         
         
            Pirmininkas
         
         H.-G. PÖTTERING
         
      
      
         
            Tarybos vardu
         
         
            Pirmininkas
         
         J. LENARČIČ
         
      
   
   
      (1)  OL C 44, 2008 2 16, p. 52.
   
      (2)  2008 m. sausio 15 d. Europos Parlamento nuomonė (dar nepaskelbta Oficialiajame leidinyje) ir 2008 m. gegužės 14 d. Tarybos sprendimas.
   
      (3)  OL L 249, 1995 10 17, p. 35. Direktyva su paskutiniais pakeitimais, padarytais Komisijos direktyva 2004/112/EB (OL L 367, 2004 12 14, p. 23).
   
      (4)  OL L 184, 1999 7 17, p. 23. Sprendimas su pakeitimais, padarytais Sprendimu 2006/512/EB (OL L 200, 2006 7 22, p. 11).
   
      (5)  OL C 255, 2006 10 21, p. 1.